NORAKSTS

|  |  |
| --- | --- |
| 26.10.2017. | Nr.12/6 |

**GROZĪJUMI JELGAVAS PILSĒTAS DOMES 2016.GADA 22.SEPTEMBRA LĒMUMĀ NR.12/2 “JELGAVAS PILSĒTAS PAŠVALDĪBAS IESTĀDES “JELGAVAS PILSĒTAS BIBLIOTĒKA” BIBLIOTĒKAS LIETOŠANAS NOTEIKUMU APSTIPRINĀŠANA”**

( ziņo I.Škutāne)

**Atklāti balsojot: PAR – 12** (I.Jakovels, S.Stoļarovs, L.Zīverts, A.Rublis, V.Ļevčenoks, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – **2** (A.Eihvalds, G.Kurlovičs),

Saskaņā ar likuma “Par pašvaldībām” 21.panta pirmās daļas 27.punktu un Bibliotēku likuma 21.panta otro daļu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2016.gada 22.septembra lēmuma Nr.12/2 “Jelgavas pilsētas pašvaldības iestādes “Jelgavas pilsētas bibliotēka” bibliotēkas lietošanas noteikumu apstiprināšana” pielikumā (turpmāk – Noteikumi) šādus grozījumus:

1. Izteikt Noteikumu 9.punktu šādā redakcijā:

“9. Līdzņemšanai izsniedz ne vairāk kā 5 iespieddarbus un 10 periodiskus izdevumus. Ja Lietotājs izmanto vairāku Bibliotēkas struktūrvienību krājumus, līdzņemšanai izsniegto (t.sk. ar lietošanas termiņa pagarinājumu) iespieddarbu un/vai periodisko izdevumu kopīgais skaits nedrīkst pārsniegt 20 vienības.”

1. Svītrot Noteikumu 9.3.apakšpunktu.
2. Svītrot Noteikumu 11.punktu.
3. Papildināt Noteikumus ar 111.punktu šādā redakcijā:

“111. Īstermiņa abonements:

111.1. Īstermiņa abonementa krājums ir paaugstināta pieprasījuma izklaides iespieddarbi un audiovizuālie materiāli līdzņemšanai.

111.2. Līdzņemšanai izsniedzamo materiālu maksimālais skaits ir 5 vienības un lietošanas termiņš - 7 kalendārās dienas.

112.3. Īstermiņa abonementa krājuma iespieddarbu un audiovizuālo materiālu lietošanas termiņš netiek pagarināts. Par noteiktā termiņā neatdotiem iespieddarbiem un/vai audiovizuāliem materiāliem Lietotājs maksā kavējuma naudu 0,01 euro dienā par katru iespieddarbu.”

1. Papildināt Noteikumus ar 112.punktu šādā redakcijā:

“112.1 Līdzņemšanai domātos iespieddarbus un/vai citus informācijas nesējus Lietotājs var pasūtīt, izmantojot autorizācijas datus vai pa tālruni. Rezervētie iespieddarbi un/vai citi informācijas nesēji Lietotājam jāsaņem Bibliotēkā trīs darba dienu laikā, pēc tam rezervācija tiek anulēta.”.

1. Aizstāt Noteikumu 23.punktā vārdu “Pasta” ar vārdu “Piegādes”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 26.oktobrī